

****

|  |  |  |
| --- | --- | --- |
|  |  | **CSILLAGSÉTÁK NEMZETI PARKJAINKBAN**  **Ablakot nyitunk a végtelen világegyetem felé!** |

*Időpont:* **április 17-18.**

*Helyszín:* **országszerte számos helyszínen**

*Távoli galaxisok, bolygók és csillagok világába kalauzolnak a Magyar Nemzeti Parkok április 17-18-án. Szakképzett túravezetők segítségével az éjszakai égboltot tanulmányozhatják majd mindazok, akik részt vesznek a 10 tematikus túra valamelyikén.*

***Tavaszi csillagképek nyomában***

***az Aggteleki Nemzeti Park Igazgatóság szervezésében***

*Időpont:* április 17. (péntek) 19:00

*Helyszín:* Jósvafő környéke

*Találkozás:* Kúria Oktatóközpont, Jósvafő, Táncsics u. 1.

*Táv:* 2 km

*Részvételi díj:* a program ingyenes

*Jelentkezés:* előzetes bejelentkezés szükséges

*További információ:* Kúria Oktatóközpont; +36 (48) 350-056; anp.oktatas@index.hu

*Maximális létszám:* 35 fő

*Esemény leírása:* Derült idő esetén az oktatóközpontban tartott rövid prezentációt követően – a falu központjából indulva – rövid sétát teszünk a közelben. Megmutatjuk a fényszennyezéstől mentes tavaszi égbolt jellegzetes csillagképeit, majd távcsöves bemutatást tartunk.

***Csillagváró séta Pilisszentlélek mellett***

***a Duna-Ipoly Nemzeti Park Igazgatóság szervezésében***

*Időpont:* április 17. (péntek) 19:00-22:00

*Helyszín:* Pilisszentlélek

*Találkozás:* a Pálos kolostor romjainál

*Táv:* 1,8 km

*Részvételi díj:* teljes árú: 1500 Ft/fő; kedvezményes: 1200 Ft/fő

*Jelentkezés:* előzetes bejelentkezés szükséges

*További információ:* dr. Jankainé Németh Szilvia; +36 (30) 663-4614; esztergom@dinpig.hu

*Maximális létszám:* 30 fő

*Esemény leírása:* Csillagváró sétánk Pilisszentléleken, a Pálos kolostor romjaitól indul. Az út nagy része babakocsival és kerekesszékkel is járható, illetve fogyatékkal élőket is szeretettel várunk! Megfigyeljük az esti erdő hangjait és illatait. Megvizsgáljuk az elénk kerülő lábnyomokat és egyéb jeleket, amiket az erdő lakói hagyhattak. A sötét beálltával csillagászok mesélnek a csillagképekről, miközben teleszkópokkal vizsgáljuk az eget.Túra nehézsége: könnyű séta

***A csillagos égbolt titkai***

***a Fertő-Hanság Nemzeti Park Igazgatóság és a Magyar Csillagászati Egyesület Soproni Helyi Csoportja szervezésében***

*Időpont:* 2015. 04. 17. (péntek)

*Helyszín:* Borsodi dűlőben álló megfigyelő torony parkolója

*Részvételi díj:* a program ingyenes

*Jelentkezés:* előzetes bejelentkezés szükséges

*További információ:* Goda István; +36 (99) 537-520 (munkaidőben); oktatas@fhnp.kvvm.hu

*Maximális létszám:* 25 fő

*Program leírás:* Távcsöves bemutatásra hívja az érdeklődőket április 17-én, pénteken, este 20,00-kor a Stella Sopron és a Fertő-Hanság Nemzeti Park. Megközelítés: Sarródról Fertőújlakra vezető közúton, a Hansági-főcsatornától tovább haladva a falu felé további kb. 200 métert. A megfigyelő toronynál lehetőség van a parkolásra.

***Fel a fejjel a Réhelyi tanösvényen***

***a Körös-Maros Nemzeti Park Igazgatóság szervezésében***

*Időpont:* április 17. (péntek) 20:00

*Helyszín:* Dévaványai- Ecsegi puszták

*Találkozás:* Réhelyi Látogatóközpont – GPS koordináták: É 47º 04’ 53.03” K 20º 55’ 51.10”

*Táv:* 800 méter

*Részvételi díj:* a program ingyenes

*Jelentkezés:* előzetes bejelentkezés szükséges (min. 5 fő)

*További információ:* Szélné Sándor Katalin; +36 (30) 445-2409; [rehely@kmnp.hu](mailto:rehely@kmnp.hu)

*Maximális létszám:* 50 fő

*Esemény leírása:* Szakmai előadást tartunk csillagászat és fényszennyezés témakörökben (40 perc), majd túrára indulunk a Réhelyi tanösvényen. Eközben nagy teljesítményű teleszkóp segítségével a csillagos égbolt megfigyelésére adódik lehetőség, szakvezetővel.

***Csillagok nyomában***

***az Őrsági Nemzeti Park Igazgatóság szervezésében***

*Időpont:* április 17. (péntek) 19:00

*Helyszín:* Hegyháti Csillagvizsgáló

*Találkozás:* Hegyhátsál, Fő út 19.

*Részvételi díj:* 500 Ft/fő

*Jelentkezés:* előzetes bejelentkezés szükséges

*További információ:* Őrségi Nemzeti Park Ig.; +36 (94) 548-034; [tourinform.orseg@gmail.com](mailto:tourinform.orseg@gmail.com)

*Maximális létszám:* 50 fő

*Esemény leírása:*

Kollégáink szakmai előadást tartanak a csillagászatról, majd lehetőség nyílik a csillagos égbolt megtekintésére is.

***Barangolás a bakonyi égbolton***

***a Balaton-felvidéki Nemzeti Park Igazgatóság szervezésében***

*Időpont:* április 18. (szombat) 20:00

*Helyszín:* Pannon Csillagda, Bakonybél, Szt. Gellért tér 9. – GPS: 47.253079, 17.728101

*Részvételi díj:* 1600 Ft/fő

*Jelentkezés:* előzetes bejelentkezés szükséges

*További információ:* [+36 (88) 461-245](tel:%2B36%2088%20461%20245), info@csillagda.net

*Maximális létszám:* 30 fő

*Esemény leírása:*

Derült időben főleg a szabad ég alatt zajlanak az események: sötétedéskor még megfigyelhetőek a tavaszi csillagképek, de már nyári csillagképekbe is belekóstolhatunk éjszakánként. Csillagászaink lézertollal mutatják meg az aktuális csillagképeket. A Csillagda kupolájában pedig távcsövekkel vehetjük szemügyre az érdekesebb csillaghalmazokat, galaxisokat, színes csillagpárokat. Felhős időben rendhagyó tárlatvezetésen és planetáriumi programon vehetnek részt a Csillagdában, interaktív beszélgetés zajlik előadóinkkal például a 450 éve született Galileiről, a 45 éves Holdra szállás eseményeiről.

***Csillagfényes tanösvény***

***a Bükki Nemzeti Park Igazgatóság szervezésében***

*Időpont:* április 18. (szombat) 20:00

*Helyszín:* Felsőtárkány, Nyugati Kapu Oktató- és Látogatóközpont

*Találkozás:* a helyszínen

*Táv:* 4 km

*Részvételi díj:* 400 Ft/fő

*Jelentkezés:* előzetes bejelentkezés szükséges

*További információ:* Novák Richárd; +36 (30) 277-4970; okoturisztika@bnpi.hu

*Maximális létszám:* 30 fő

*Esemény leírása:*

Derült idő esetén éjszakai bejárást tartunk a Kő-közi tanösvényen, majd távcsöves megfigyelést, csillagászati bemutatót tartunk felsőtárkányi erdei iskolánkban. Borult időben vetítettképes előadás, csillagászati szoftver és távcsövek bemutatója, napóra-készítéssel egybekötve.

***Zselici éjszakai túra a csillagoségbolt-parkok első nemzetközi hetén***

***a Duna-Dráva Nemzeti Park Igazgatóság és a Zselici Csillagpark szervezésében***

*Időpont:* április 18. (szombat) 19:00

*Helyszín:* Zselic, Hotel Kardosfa

*Találkozás:* 18.30

*Táv:* 5 km

*Részvételi díj:* 1000 Ft/fő

*Jelentkezés:* előzetes bejelentkezés szükséges

*További információ:* Duna-Dráva Nemzeti Park Ig.; +36 (30) 405-4571

*Maximális létszám:* 100 fő

*Esemény leírása:*

2015 a  "Fény nemzetközi éve".  Zselici éjszakai túrára várja az érdeklődőket a Duna-Dráva Nemzeti Park Igazgatóság és a Zselici Csillagpark a csillagoségbolt-parkok nemzetközi hetén. A séta során a Tájvédelmi Körzet természeti és táji értékeit ismerhetjük meg, miközben a ránk boruló éjszakában mérésekkel ellenőrizzük a fényszennyezés mértékét. Az egyre kevesebb helyről látható mesterséges világítástól zavartalan égbolt alatt csillagász mutatja be a tavaszi égbolt csillagképeit.

Fontos a szúnyogok és a kullancsok elleni védelem, a kényelmes bakancs és az időjárásnak megfelelő túrafelszerelés megválasztása. A programon mindenki saját felelősségére vesz részt! Ajánlott minimális korhatár: 10 év

***A földikutya is a csillagokat nézi?***

***a Kiskunsági Nemzeti Park Igazgatóság szervezésében***

*Időpont:* április 18. (szombat)

*Helyszín:* Baja, szegedi úti lőtér

*Részvételi díj:* a program ingyenes

*Jelentkezés:* előzetes bejelentkezés szükséges

*További információ:* Tamás Ádám; +36 (30) 450-9227

*Esemény leírása:* Csillagászati bemutatóval egybekötött természetismereti túra. A bajai földikutya élőhely és annak élővilágának bemutatása, sötétedés után pedig, ismerkedés a csillagos égbolt csodáival.

***Föld napi madarásztúra és csillagséta Hortobágy-Halastón***

***a Hortobágyi Nemzeti Park Igazgatóság szervezésében***

*Időpont:* április 18. (szombat) 18:15

*Helyszín:* Hortobágy–halastavi Kisvasút és Tanösvény

*Találkozás:* Hortobágy-halastavi Kisvasút indítóállomás

*Táv:* 5 km kisvasúttal, 5 km gyalog

*Részvételi díj:* 2500Ft/felnőtt; 1500Ft/diák; 6500Ft/család

*Jelentkezés:* előzetes bejelentkezés szükséges

*További információ:* [turizmus@hnp.hu](mailto:turizmus@hnp.hu), +36 (52) 589-000; +36 (52) 589-321; [www.hnp.hu/turizmus](http://www.hnp.hu/turizmus)

*Maximális létszám:* 45 fő

*Esemény leírása:*

A „csillagséta” során bepillantást nyerhetnek vendégeink Hortobágy-Halastó, Közép-Európa egyik legnagyobb madárélőhelyének gazdag madárvilágába és szakember segítségével megtekinthetik a zavaró fényektől mentes égbolt csillagképeit is. A túra során kisvonattal és gyalogosan is közlekedünk.